Érdemes lehet megfigyelnünk, hogy a mai weboldalak nagy része struktúrájában nagyon hasonló. Természetesen vannak közöttük különbségek, más a weboldalak színezete, másmilyen slide elemek vannak integrálva a bemutatkozó főoldalakra, viszont **nagyon sok mindenben hasonlítanak. Szerkezetüket, kinézetüket, akár színeiket is tekintve.**

Ez egyrészt, a mai webdesign trendekre vezethető vissza. A **mai webdesign alapvetően minimalizmusra** törekszik, ez azt jelenti, hogy a lehető legegyszerűbb struktúrával készült oldalak vannak előtérben, és ezek is hozzák a legjobb forgalmat, valamint megtérüléseket.

Másrészt, a weboldalak hasonlósága, illetve az általános mobilbarátság nagyon nagyban köszönhető annak, hogy a legtöbben az úgynevezett Bootstrap 4 keretrendszert használják fejlesztéshez.

**Erről a keretrendszerről szeretnék egy picit bővebben írni**, illetve arról, hogy mire való, hogyan érdemes használni.

Mi az a Bootstrap?

A Bootstrap egy nyílt forráskódú keretrendszer (framework), mely **HTML, CSS, JavaScript technológiákat használ**. Alapvetően arra jó, hogy nagyon könnyedén, és minimális energia befektetéssel tudjon valaki jól kinéző, bármilyen képernyőméreten szépen megjelenő weboldalakat készíteni.

*Habár nem csupán CSS keretrendszernek minősül, ezentúl az egyszerűség kedvéért így fogunk rá hivatkozni.*

Miért jó? Miért használják sokan?

A Bootstrap előnye, hogy a legtöbb „problémára”, mellyel egy fejlesztő találkozik weboldalak arculatának kialakításakor, már **egy előre elkészített megoldást kínál**, ami vagy teljesen megfelel az adott célra, vagy pedig minimális átalakítással.

Az elterjedtségének többek közt oka még, hogy egy **egységes, mindenki számára érhető „nyelvezetet” használ**, és a különféle verziói között sincsenek olyan hatalmas különbségek. *Jelenleg a 4-es verziója (v v4.4.1) van jelen*, viszont aki a 4-es verziót tudja használni, az 90%-ban tudja majd a Bootstrap 3 alapú HTML [sablonok](https://gremmedia.hu/edukacio/bejegyzes/sablonbol-keszitsuk-el-weboldalunkat-vagy-designer-szukseges) kinézetét is variálni.

Habár a minifikált (tömörített) verziója már nagyjából 150 kB-ami összeségében véve nem elhanyagolható egy átlag weboldal 2 MB-os méretéhez képest-nagyon elterjedtté vált.

**Milyen előnyei vannak konkrétan**, ha listába szeretnénk írni?

* Jó dokumentáció
* Személyre szabható
* Nyílt forráskódú
* Erős böngésző kompatibilitás
* Reszponzív
* Rengeteg időt spórol meg

Mennyire nehéz megtanulni?

A válasz az, hogy**nagyjából semennyire**, habár **kicsit nehezebb**, ha valaki nem igazán van otthon a szimpla CSS működésében sem. Javaslom, hogy egy Udemys kurzust végezzen el mindenki ebben a témában, én annak idején [Brad Traversy kurzusát](https://www.udemy.com/course/bootstrap-4-from-scratch-with-5-projects/) csináltam meg, nagyon profi módon elmagyarázott mindent, kisebb gyakorló projektekkel együtt.

Összeségében véve **jóval könnyebb használni, mintha egyénileg kellene kialakítani** a rácsszerkezeteket, vagy a stíluslapokat.